
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  16 iunie 2010               

PL-x  371/2010                     


AVIZ

asupra proiectului de lege pentru aderarea României la Convenţia internaţională privind simplificarea şi armonizarea regimurilor vamale, adoptată la Kyoto la 18 mai 1973 şi la Protocolul de modificare a acesteia, adoptat la Bruxelles la 26 iunie 1999
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de lege pentru aderarea României la Convenţia internaţională privind simplificarea şi armonizarea regimurilor vamale, adoptată la Kyoto la 18 mai 1973 şi la Protocolul de modificare a acesteia, adoptat la Bruxelles la 26 iunie 1999, trimis cu adresa PL-x 371 din 7 iunie 2010 şi înregistrat cu nr. 31/580 din 8 iunie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 

Proiectul de lege are ca obiect de reglementare aderarea României la Convenţia internaţională privind simplificarea şi armonizarea regimurilor vamale, adoptată la Kyoto la 18 mai 1973, precum şi la Protocolul de modificare a acesteia, adoptat la Bruxelles la 26 iunie 1999. 
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 16 iunie 2010.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ, nr.403 din 12.04.2010. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

Expert, Roxana Zegrean

